Maroje Lang
<s>Maroje Lang (27. 11. 1972, Zagreb), ugledni hrvatski ekonomist i zamjenik ministra financija Republike Hrvatske od 2014 do 2015 godine.</s>

<s>Biografija</s>

<s>Podrijetlo, školovanje i doškolvanje 
Dr. sc. Maroje Lang je rođen 27. 11. 1972 godine u uglednoj zagrebačkoj porodici Slobodana i Nade Lang.</s><s>Sa očeve strane je židovskog i dubrovačkog podrijetla.</s><s>Nakon završene osnovne škole, dr. Lang je od 1987 do 1990 u Zagrebu pohađao XV. gimnaziju (Matematičko informatički obrazovni centar) tj. ugledni MIOC.</s><s>Nakon mature godinu dana je boravio u Sjedinjenim Američkim Državama (SAD) gdje je pohađao "Srednju školu Woodrow Wilson" u Washington, D.C.-u. Po povratku u Zagreb upisao je Ekonomski fakultet Sveučilišta u Zagrebu koji je pohađao od 1991 do 1997 godine.</s><s>Na studijskoj godini, od 1993 do 1994, pohađao je Bard College u Saveznoj državi New York, SAD.</s><s>Od 1997 do 2001 godine, dr. Lang je pohađao poslijediplomski znanstveni studij "Ekonomija međunarodne razmjene" na Ekonomskom fakultetu Sveučilišta u Zagrebu.</s><s>Znanstveni magistarski studij iz ekonomije je pohađao od 1999 do 2000 godine na London School of Economics u Velikoj Britaniji.</s><s>2011 promoviran je u Doktora znanosti na Ekonomskom fakultetu Sveučilišta u Zagrebu.</s>

<s>Karijera i stručne aktivnosti 
Dr. Lang se 1997 zaposlio kao ekonomist u Hrvatskoj narodnoj banci (HNB) u Odjelu za projekciju i analizu platne bilance i tečaja.</s><s>Do 2012 u HNB je obnašao više vodećih pozicija.</s><s>2012 postavljen je za pomoćnika ministra financija Slavka Linića i na poziciju Nacionalnog dužnosnika za ovjeravanje.</s><s>Razriješenjem Linića i imenovanjem Borisa Lalovca za novog ministra 2014 godine, dr. Lang je kao najobrazovaniji kandidat u Ministarstvu financija imenovan za novog zamjenika ministra financija.</s><s>31. 8. 2015 godine, dr. Lang je na vlastiti zahtjev razriješen dužnosti zamjenika ministra financija i dužnosti Nacionalnog dužnosnika za ovjeravanje.</s>

<s>Dr. Lang se tijekom dosadašnje karijere stručno usavršavao i sudjelovao na brojnim specijalističkim seminarima, radionicama i konferencijama u organizaciji Međunarodnog monetarnog fonda, središnjih banaka, te drugih ekonomskih organizacija.</s><s>Autor je većeg broja znanstvenih i stručnih radova iz područja makroekonomije i financija, te predavač na Ekonomskom fakultetu u Sveučilišta Zagrebu i Zagrebačkoj školi ekonomije i managementa.</s>

<s>Reference</s>

<s>Biografije, Zagreb
Hrvatski Židovi
Jugoslavenski Jevreji
Diplomanti Ekonomskog fakulteta Sveučilišta u Zagrebu
Hrvatski ekonomisti
Authority control</s>

